Yóóge ! Yóóge ! ǎ Síon bɔ́dɔ́ ngul dzoe, bɔ́dɔ́ mim̀bəmbə bíwɔ́man bíe ǎ Yērúzalɛm, m̀fúfúb tísɔn. Amú ebín ziŋ, tɔ mod mvid zǐŋ kig ǎ ngāsɔ̄ kīg fə̄ ábə wa. 2Sasá ḿbūlúg wóe. Tə́bə́gə́ tə́tə̄lə́ ! Ǎ Yērúzalɛm, tísɔn miǹkóm, fámīŋi kíŋ dzoe á ḿbog, ǎ ngɔn Síon, tísɔn miǹkóm. 3Owé, Ǹtondôbə a kɔ́bɔ̄ nâ: bə́ ngákuan ai mínā təge ai mɔní, myǎyi kodeban təge ai mɔní. 4Owé, Ǹtondôbə a kɔ́bɔ̄ nâ: Ókōbá ayɔŋ dámā á ngásus á ńnam Égîptɛn nə́ lâkə tɔbɔ̌ wē, ńdɔ Asiría a ngátíbili dɔ́ ḿfaŋ étíbílí. 5Ńdɔ̄ hḿ, ábōg dī, dzé mākwé hā ? Ǹtondôbə énye a kɔ́bɔ, ǹnyie anə́ áyɔŋ dámā á ngánɔŋɔban á zəzə, bətíbili bóé bɔ̂ bə́ lɔ́ŋɔ bikígá məfon, Ǹtondôbə énye a kɔ́bɔ́, bándáman dzwé dáma abǒg yā ábǒg ásə. 6Asú te ayɔŋ dáma láyi yəm dzwé dáma, lâyi yəm amǒs tē nâ, ma madzó nâ: "Ma nyɔ́." 7Μοd a nyəbə dulu á dzé, é mod ǎ zu á miǹkǒl á yób, m̀bəmbə fwé ânyu, a yédəgan mvɔí, a kada fwé məbugu­ban, a yédəgan akodé, a kada Síon nâ: «Zambá woe ńnye ǎ dɔ». 8Vógólō kîŋ bəfə́b bə́ mam bóé; bâbə́dē kíŋ, bə́ ngataman, amú bə́ yén yǎ ai mís ḿbόl Ńtī ā tséndē Síon. 9Tǎn, mǐ tamǎn fə Ǹtí fūfulu, á Yērúzalɛm yǎ bə́ ngá­dzοge, amú Ǹtí ā vɔ́lí áyɔŋ díé, Ǹtí ā kōdé Yērúzalɛm. 10Ǹtí ā lə́dé ngul yǎ ḿfūfúb énam wóé á mís məyɔŋ mə́sə, məbúg mə́ sí mə́sə̄ mâyi yén ákodé Zāmbá wāān.